Pärnu vojevoodkond

**Pärnu vojevoodkond** (poola *województwo parnawskie*) oli Poola-Leedu haldusüksus (vojevoodkond; algselt kuni 1598. aastani Pärnu presidentkond) Liivimaa hertsogkonnas.

Pärnu presidentkond moodustati pärast Poola-Leedu ja Moskva tsaaririigi vahelise Jam-Zapolski vaherahu sõlmimist, millega Liivimaa ja sealhulgas endise Saare-Lääne piiskopkonna maavaldused siirdusid Poola-Leedu võimkonna alla. Algselt 1582. aastal moodustatud Pärnu presidentkonda kuulusid Koiva jõe, Läänemere ja Võrtsjärve vahelised alad. Pärnu presidentkonda kuulusid Pärnu, Viljandi, Tarvastu ja Helme distriktid.

Pärnu vojevoodkond oli üks kolmest Liivimaal moodustatud Liivimaa hertsogkonna vojevoodkonnast Tartu ja Võnnu kõrval. 

1617–1618 aastate Poola-Rootsi sõja ajal vallutasid Pärnu linna mõnepäevase piiramise järel, 1617. aasta 11. augustil Rootsi väed ja Rootsi väed okupeerisid Liivimaa ranniku, Grobinast Pärnuni. Raske majandusliku olukorra ja toiduainete puuduse tõttu, kuna maa oli aga ülimalt suures ulatuses rüüstatud, muutus sõjaväe toitlustamine raskeks aga ka poolakatele ning nad tõmbusid Eestimaalt tagasi Liivimaale. 

Pärnumaa liideti algselt halduslikult, Poola-Rootsi sõjas 1621–1625 aastate kampaanias Poolalt vallutamise järel Eestimaa hertsogkonnaga ning kogu Liivimaa vallutamise järel, 10. aprillil 1630  taas Rootsi Liivimaaga.
## Juhid
### Vojevoodid
* 1599–1602 Maciej Dembiński, Pärnu president ja  vojevood
* 1617–1620 Teodor Denhoff, Pärnu vojevood
* 1620–1627 Joachim Tarnowski, titulaarne Pärnu vojevood
* 1628–1633 Piotr Tryzna, titulaarne Pärnu vojevood
* 1633–1640 Konstanty Połubiński, titulaarne Pärnu vojevood
* 1640–1642 Ernest Magnus Denhoff, titulaarne Pärnu vojevood
* 1642–1645 Jan Zawadzki, titulaarne Pärnu vojevood
* 1645–1646 Jerzy Littawor Chreptowicz, titulaarne Pärnu vojevood
* 1646–1659 Henryk Denhoff, titulaarne Pärnu vojevood
* 1660–1661 Stanisław Karol Koniecpolski, titulaarne Pärnu vojevood

### Kastellaanid
*Pjotr Starbouski   (15.3.1600 — 1607 -?), kastellaan
*Valdemar Ferensbach  (1609—1612)
*Tomaš Holzsucher (1616—1624)
*Martyn Gosievski  (22.2.1625)
*Gedeon Rajecki (valgevene Гедэон Дунін-Раецкі) (1631-1634)
*Ernest Magnus Denhoff (12.1634 — 4.11.1640)
*Mikolai Osolinski  (10.11.1640 — 1646)
*Tomaš Kosakovski  (1646—1650)
*Pjotr Makavetski  (3.2.1652 — 1655)
*Władysław Leszczyński (1655—1656)

## Staarostkonnad

Liivimaa riigimaadel moodustati 1582 Liivimaa konstitutsiooniga Pärnu presidentkonnas halduspiirkondadena 20 distrikti (poola k. *powiat*) ehk  ringkonda: 
Allendorfski (saksa k. *[[Allendorf]]*), Bartnicki (Burtneck), Ermeski (*[[Härgmäe ordulinnus|Ermes]]*), Feliński (*[[Viljandi ordulinnus|Fellin]]*), Helmecki (*[[Helme ordulinnus|Helmet]]*), Karkuski (*[[Karksi ordulinnus|Karkus]]*), Kremoński (*[[Krimulda piiskopilinnus|Kremon]]*), Lealski (*[[Lihula linnus|Leal]]*), Lemzelski (*[[Lemsalu piiskopilinnus|Lemzal]]*), Obnormski (*[[Augstroze vasallilinnus|Ubbenorm]]*), Papendorfski (*[[Rubene kihelkond|Papendorf]]*), Parnawski (*[[Pärnu ordulinnus|Parnau]]*), Pemigelski (*[[Liepupe kihelkond|Pernigel]]*), Ropski (*[[Lielstraupe loss|Roop]]*), Rujeński (*[[Ruhja ordulinnus|Rujen]]*), Saliski (*[[Salatsi piiskopilinnus|Salis]]*), Tauruski (*[[Tarvastu ordulinnus|Tarwast]]*), Trejdeński (*[[Turaida piiskopilinnus|Treiden]]*), Wolmarski (*[[Valmiera ordulinnus|Wolmar]]*) ringkond . Hilisematest staarostkondadest Pärnu ja Tartu vojevoodkondade Lõuna-Eesti alale jäi 10, ning nendest 4 Pärnu vojevoodkonda. 1586. aastal eraldus Viljandi staarostkonna koosseisust Tarvastu staarostkond.  Staarostid haldasid ka folvarke ehk Rzeczpospolita riigimõisu ning folvarkid haldasid staarostkonna  teo- ja maksukohustega vakuseid ja hajatalusi. 
*Pärnu staarostkond,  staarostkonnas Audru mõis, Koonga mõis, Tori mõis ehk folvarkid, vakused ja aadlimõisad
**Pärnu ja Dole staarost: Valentin Überfeld; Jan Lesniowolski (1582–); Jakob Madalauski; Swizinski (1609)
*Viljandi staarostkond
*Karksi staarostkond, Jürgen Fahrensbachi pärusvaldus 
**Jürgen Fahrensbach
*Tarvastu staarostkond, Tarvastu mõis,  Mõnnaste ja Pikru riigimõisadhttps://www.facebook.com/100057180201475/posts/2395209830506837/, Mõnnaste vakus, Tarvese vakus, Pikvere vakus ja aadlimõisad 
**1588. aastast  doneeriti  Tarvastu staarostkond eluaegseks kasutamiseks Jürgen Fahrensbachile.
*Helme staarostkond, staarost Jodocus Fürstenberg,  kus ainult Helme riigimõis, vakused ja aadlimõisad (Riidaja mõis jt. Helme kihelkonnas).

## Vaata ka
*Poola aeg
## Viited